མན་ངག་བཞུགས་སོ། །
ནུབ་པ་རིག་འཛིན་གྲགས།
བླ་མ་དམ་པ་རྣམས་ཀྱི་ཞབས་ལ་སྤྱི་བོས་གུས་པས་ཕྱག་འཚལ་ལོ། །སློབ་དཔོན་
རྣལ་འབྱོར་གྱི་དབང་ཕྱུག་ཆེན་པོ་མཐུ་སྟོབས་ཀྱི་མགོན་པོའི་བཞེད་པའི་མན་ངག་གིས་
དཔལ་རྡོ་རྗེ་རྣམ་པར་འཇོམས་པའི་རྒྱུད་ཀྱི་དོན་ཉམས་སུ་བླང་བའི་ཆོ་ག་ནི། རྒྱུད་དོ་ཅོག་
གི་རྩ་བ་སྟེ། ཞེས་འབྱུང་བས་ན་སྤྱིར་རྒྱུད་སྡེ་བཞི་ཀ་དང་མཐུན་པར་བསྒྲུབ་པ་ཡིན་ལ
འདིར་གཙོ་བོར་རྣལ་འབྱོར་ཆེན་པོ་དང་མཐུན་པར་བསྒྲུབ་ན་བཞི་སྟེ།
བསྙེན་སྒྲུབ་ཐུན་མོང་དུ་གྱུར་པའི་སྒོམ་བཟླས་བྱ་བ་དང་། དེ་སྔོན་དུ་སོང་བའི་ཕྲིན་
ལས་ལ་སྦྱར་བ་དང་། དེ་དག་ལ་ཐུན་མོང་དུ་དགོས་པའི་གཏོར་མའི་ཆོ་ག་དང་། རང་
གཞན་ལ་ཕན་ཐོགས་པའི་དོན་དུ་བུམ་པའི་ཆོ་གའོ། །དང་པོ་ལ་གཉིས། ལྷ་བསྐྱེད་པ་དང་
བཟླས་པ་བྱ་བའོ། །དང་པོ་ལ་གསུམ། ཐབས་ཀྱི་སྲུང་བ་དང་། ཤེས་རབ་ཀྱི་སྲུང་བ་དང་།
གཉིས་སུ་མེད་པའི་སྲུང་བའོ། །དང་པོ་ལ་རྗེ་བཙུན་གྱི་ཞལ་སྔ་ནས་རྒྱས་པར་བྱེད་ན། རང་
~345~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
སྐད་ཅིག་གིས་རྡོ་རྗེ་རྣམ་པར་འཇོམས་པར་གསལ་བའི་སྙིང་གའི་ཧཱུཾ་གི་འོད་ཀྱིས་བླ་མ་དང་
ལྷ་བདུན་ཅུ་རྩ་ལྔའི་ཚོགས་ཀྱི་ཞིང་མདུན་གྱི་ནམ་མཁར་སྤྱན་དྲངས་ལ་སྙིང་ག་ནས་མཆོད་
པའི་ཡོ་བྱད་དཔག་ཏུ་མེད་པ་སྤྲོས་ལ་མཆོད་པ་དང་། དེ་ནས་རྡོ་རྗེ་གུར་ནས་འབྱུང་བའི་
ཚིགས་བཅད་ཀྱིས་ཡན་ལག་བདུན་པ་བྱས་ལ། ཚད་མེད་པ་བཞི་བསྒོམས་ཀྱང་ཉེས་པ་
མེད་དོ་ཞེས་ཀྱང་གསུང་ལ། གཙོ་ཆེར་འདི་མཛད་དེ། ཐོག་མར་དཀོན་མཆོག་གསུམ་ལ་
སྐྱབས་འགྲོ་བྱ། ཁམས་གསུམ་གྱི་སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་
ལྡན་པར་གྱུར་ཅིག་སྙམ་པའི་བྱམས་པ་དང༌། སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་
བར་གྱུར་ཅིག་སྙམ་པའི་སྙིང་རྗེ་དང༌། བདེ་བ་དང་ལྡན་ཅིང་སྡུག་བསྔལ་གྱི་རྒྱུ་དང་བྲལ་ན་
རེ་དགའ་སྙམ་པའི་དགའ་བ་དང༌། སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་པར་
བྱ། དེའི་དོན་དུ་རྡོ་རྗེ་རྣམ་པར་འཇོམས་པ་བསྒོམ་སྙམ་པའི་བྱང་ཆུབ་ཀྱི་སེམས་བསྒོམ།
གཉིས་པ་ཤེས་རབ་ཀྱི་སྲུང་བ་ནི། ཆོས་ཐམས་ཅད་སེམས་ཡིན། དེ་ཡང་སྐྱུ་མ་ལྟ་བུ་ཡིན།
དེའང་རང་བཞིན་གྱིས་མེད་པ་ཡིན་སྙམ་དུ་བསམས་ལ་ངག་ཏུ། ཨོཾ་ཤཱ་ནྱ་ཏཱ་ཛྙཱ་ན་བཛྲ་སྭ་བྷཱ་
ཝ་ཨཱཏྨ་ཀོ྅ཧཾ། ཞེས་བརྗོད་པས་སྣང་བ་མི་དམིགས་པའི་སྟོང་པར་བསྒོམ་མོ། །
གསུམ་པ་གཉིས་སུ་མེད་པའི་སྲུང་བ་ལ་བཞི་ལས། དང་པོ་དམ་ཚིག་སེམས་དཔའ་
བསྐྱེད་པ་ནི། སྟོང་པའི་ངང་ལས་པཾ་ལས་པདྨ་དང་རཾ་ལས་ཉི་མའི་སྟེང་དུ་ཧཱུཾ་ལས་སྣ་ཚོགས་
རྡོ་རྗེའི་ལྟེ་བ་ལ་ཧཱུྃ་གིས་མཚན་པ་བསམ། ཧཱུཾ་དེ་ལས་འོད་ཟེར་འཕྲོས་པས་རྡོ་རྗེའི་རྭ་བ་
དང་། དེའི་ཕྱི་རོལ་ཏུ་མེ་རི་འབར་བ་དང་། སྟེང་དུ་འཕྲོས་པས་གུར་དང་བླ་རེ་དང་འོག་ཏུ་
འཕྲོས་པས་རྡོ་རྗེའི་ས་གཞིར་བསམ། དེའི་ནང་དུ་པཾ་ལས་པདྨ་དང་རཾ་ལས་ཉི་མའི་སྟེང་དུ་
་ལས་འཁོར་ལོ་རྩིབས་བཅུ་པ་རྩིབས་ཀྱི་ནང་ཐམས་ཅད་ཁོག་སྟོང་ལྟེ་བ་མུ་ཁྱུད་དང་
བཅས་པ་བསྒོམ། དེའི་ནང་དུ་ལྟེ་བ་དང་རྩིབས་བཅུའི་ནང་དུ་པཾ་ལས་པདྨ་དང་རཾ་ལས་ཉི་
~346~

དཔལ་རྡོ་རྗེ་རྣམ་པར་འཇོམས་པའི་རྒྱུད་ཀྱི་དོན་ཉམས་སུ་བླང་བའི་རིམ་པ།
མའི་གདན་བཅུ་གཅིག་བསམ། དེ་རྣམས་ཀྱི་སྟེང་དུ་དབུས་སུ་ཚངས་པ། དབང་པོ། ཉེ་
དབང༌། དྲག་པོ་སྟེ་བདུད་བཞིའི་གདན། ཕྱོགས་མཚམས་བརྒྱད་དུ་ཕྱོགས་སྐྱོང་བརྒྱད།
སྟེང་དུ་ཉི་ཟླ་གཉིས། འོག་ཏུ་ས་བདག་ཕག་སྟེ་དེ་རྣམས་བསམ། དེ་ནས་གདན་དབུས་
མའི་སྟེང་དུ་ཧཱུཾ་ལས་རྡོ་རྗེ་ཧཱུྃ་གིས་མཚན་པའི་ཧཱུཾ་ལས་འོད་ཟེར་འཕྲོས་པས་འཕགས་པ་
མཆོད། སེམས་ཅན་གྱི་དོན་བྱས་ཚུར་བསྡུས་ཏེ་གཅིག་ཏུ་གྱུར་པ་ལས་རྡོ་རྗེ་རྣམ་པར་
འཇོམས་པ་སྐུ་མདོག་ལྗང་བ། ཅུང་ཟད་ཁྲོས་པ་ལ་ཡིད་ཙམ་འཛུམ་པ། གཡས་སྣ་ཚོགས་
རྡོ་རྗེ་ཐུགས་ཀར་འཛིན་པ། གཡོན་དྲིལ་བུ་དཀུར་བསྟེན་པ། རང་སྣང་གི་ཡུམ་དང་བཅས་
པ་བསྒོམས་ན་ཞབས་གཡས་བརྐྱངས་པའམ། ཡུམ་མེད་ན་གཡོན་བརྐྱངས་པའི་སྐྱིལ་ཀྲུང་
ཕྱེད་པས་བཞུགས་པ། དར་གྱི་ཤམ་ཐབས་ཅན། རིན་པོ་ཆེའི་རྒྱན་དུ་མས་བརྒྱན་པ། དབུ་
སྐྲ་སེར་པོ་གྱེན་དུ་བརྫེས་པ་བསྒོམ། དེ་ནས་ཕྱོགས་མཚམས་ཀྱི་ཁྲོ་བོ་རྣམས་བསྐྱེད་པ་ནི།
གཙོ་བོའི་ཐུགས་ཀར་པདྨ་དང་ཉི་མའི་སྟེང་དུ་ཧཱུཾ་ལས་རྡོ་རྗེ་ཧཱུྃ་གིས་མཚན་པ་བསམས་ལ།
ཧཱུཾ་ལས་འོད་འཕྲོས་པས་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་དཔག་ཏུ་
མེད་པ་སྤྱན་དྲངས་ནས་ཐུགས་ཀར་ཞུགས་པས་བདག་ཉིད་ཀྱི་ལུས་རྡོ་རྗེའི་རང་བཞིན་དུ་
གྱུར་པར་བསམས་ལ། དེ་ནས་ཐུགས་ཀའི་ཧཱུཾ་ལས་ཁྲོ་བོ་རྣམས་སྤྲུལ་ཞིང་ངག་ཏུ་ཡང་ཧཱུཾ་
བཅུ་རིམ་གྱིས་བརྗོད་པའི་རྐྱེན་གྱིས་བསྐྱེད་པར་བྱ་སྟེ། ཤར་ཕྱོགས་སུ་གཤིན་རྗེ་གཤེད་
སྔོན་པོ་གཡས་ཐོ་བ་བསྣམས་པ། ལྷོ་ཕྱོགས་སུ་ཤེས་རབ་མཐར་བྱེད་དཀར་པོ་གཡས་རྡོ་
རྗེས་མཚན་པའི་དབྱུག་ཐོ་འཛིན་པ། ནུབ་ཕྱོགས་སུ་པདྨ་མཐར་བྱེད་དམར་པོ་གཡས
ཨུཏྤལ་དམར་པོ་འཛིན་པ། བདུད་རྩི་འཁྱིལ་པ་གཙོ་བོ་དང་ཐ་དད་མེད་པས་ན་བྱང་ཕྱོགས་
སུ་ཧཱུཾ་མཛད་ནག་པོ་ཕྱག་གཉིས་ཀྱིས་རྡོ་རྗེ་དྲིལ་བུ་ཐུགས་ཀར་བསྣོལ་ཏེ་འཛིན་པའོ། །བྱང་
ཤར་དུ་ཨ་ཙ་ལ་ནག་པོ་གཡས་རལ་གྲི་འཛིན་པ། ཤར་ལྷོར་ཊ་ཀི་རཱ་ཛ་ནག་པོ་གཡས་
~347~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ལྕགས་ཀྱུ་འཛིན་པ། ལྷོ་ནུབ་ཏུ་ནཱི་ལ་དཎྜ་སྔོན་པོ་གཡས་དབྱུག་པ་འཛིན་པ། ནུབ་བྱང་དུ་
མ་ཧཱ་བ་ལ་ནག་པོ་གཡས་རྩེ་གསུམ་འཛིན་པ། སྟེང་དུ་ཙཀྲ་ཝཏྟི་སེར་པོ་གཡས་འཁོར་ལོ་
འཛིན་པ། འོག་ཏུ་གནོད་མཛེས་ནག་པོ་གཡས་གཏུན་ཤིང་འཛིན་པའོ། །ཧཱུཾ་མཛད་མ་ཡིན་
པ་གཞན་དགུ་པོ་ཐམས་ཅད་གཡོན་ཐུགས་ཀར་སྡིགས་མཛུབ་མཛད་པ། ཐམས་ཅད་ཀྱང་
ཞབས་གཡོན་བརྐྱང་པས་བཞུགས་པ་བསྒོམ།
ཡང་གཙོ་བོའི་ཐུགས་ཀའི་ཧཱུཾ་ལས་རྡོ་རྗེའི་ཕོ་ཉ་མོ་དྲུག་ཅུ་རྩ་བཞི་སྤྲུལ་ལ་རྩིབས་ཀྱི་
ཕྱི་རོལ་གྱི་མུ་ཁྱུད་ཀྱི་ཕྱོགས་མཚམས་སུ་བརྒྱད་བརྒྱད་དགོད་པར་བྱ་སྟེ། ཀྱེ་རྡོ་རྗེ་མ། དོན་
ཡོད་རྡོ་རྗེ་མ། རྡོ་རྗེ་གནོད་མཛེས་མ། རྡོ་རྗེ་བདེ་བར་འགྲོ་མ། རྡོ་རྗེ་འཇིགས་པར་བྱེད་མ།
རྡོ་རྗེ་ལས་ཐམས་ཅད་མ། རྡོ་རྗེ་ཐུགས་མ། རྡོ་རྗེ་སྡིག་པ་འཇོམས་པར་བྱེད་མ་སྟེ་བརྒྱད་པོ་
ཤར་དུའོ། །རྡོ་རྗེ་བུམ་པ་མ། རྡོ་རྗེ་ལྟ་བ་མ། རྡོ་རྗེ་དོན་གྲུབ་མ། རྡོ་རྗེ་ལས་མ། རྡོ་རྗེ་དམ་
ཚིག་མ། ཀུ་རུ་ཀུལླེ་རྡོ་རྗེ་མ། རྡོ་རྗེ་པྲ་བ་རཱི། རྡོ་རྗེ་དབང་དུ་བྱེད་མ་སྟེ་བརྒྱད་པོ་ཤར་ལྷོར་
རོ། །རྡོ་རྗེ་ཞགས་པ་མ། རྡོ་རྗེ་རྨོངས་བྱེད་མ། རྡོ་རྗེ་མགྲིན་བྱེད་མ། རྡོ་རྗེ་གཞན་གྱི་རིག་
སྔགས་འཆིང་མ། རྡོ་རྗེ་གཞན་གྱི་རིགས་སྔགས་ཕྱིར་གསོ་མ། རྡོ་རྗེ་དགྱེས་མ། རྡོ་རྗེ་ལེན་
མ། རྡོ་རྗེ་མིག་སྨན་མ་སྟེ་བརྒྱད་ལྷོར་རོ། །རྡོ་རྗེ་སྒྲུབ་པ་མ། རྡོ་རྗེ་སྲུང་མ། རྡོ་རྗེ་དོན་བྱེད་མ།
རྡོ་རྗེ་ལྟ་བ་མ། རྡོ་རྗེ་གཞོན་ནུ་མ། རྡོ་རྗེ་སྙིང་གི་ཞགས་པ་མ། རྡོ་རྗེ་གནོད་སྦྱིན་མ། རྡོ་རྗེ་
མགྱོགས་མ་སྟེ་བརྒྱད་པོ་ལྷོ་ནུབ་ཏུའོ། །རྡོ་རྗེ་ལེན་པ་མ། རྡོ་རྗེ་ཐམས་ཅད་འཕྲོག་མ། རྡོ་རྗེ་
བླང་མ། རྡོ་རྗེ་རི་ཁྲོད་མ། རྡོ་རྗེ་བསྣུན་མ། རྡོ་རྗེ་མཛེས་པའི་སྙེ་མ། རྡོ་རྗེ་མེ་ཏོག་སྙིམ་པ་མོ། རྡོ་རྗེ་
ཐེག་པ་མ་སྟེ་བརྒྱད་ནུབ་ཏུའོ། །རྡོ་རྗེ་གདོན་དང་རིམས་ནད་ཀྱིས་ཐེབས་སུ་འཇུག་མ། རྡོ་རྗེ་བྱེད་པ་
མ། རྡོ་རྗེ་བློ་གྲོས་མ། རྡོ་རྗེ་སྒྲ་མ། རྡོ་རྗེ་ཁྲོ་བ་མ། རྡོ་རྗེ་གནོད་མཛེས་མ། རྡོ་རྗེ་གཏུམ་མོ། རྡོ་
རྗེ་སྦྱིན་པ་མ་སྟེ་བརྒྱད་ནུབ་བྱང་དུའོ། །རྡོ་རྗེ་ཤིང་ལོ་མ་དང༌། རྡོ་རྗེ་ངེས་པར་གནོད་མཛེས་
~348~

དཔལ་རྡོ་རྗེ་རྣམ་པར་འཇོམས་པའི་རྒྱུད་ཀྱི་དོན་ཉམས་སུ་བླང་བའི་རིམ་པ།
མ། རྡོ་རྗེ་འདོད་མ། རྡོ་རྗེ་ཕུར་བུ་མ། རྡོ་རྗེ་སྨྲ་བ་མ། རྡོ་རྗེ་དགོད་མ། རྡོ་རྗེ་མི་འཇིགས་པ་
སྦྱིན་མ། རྡོ་རྗེ་སྤྱན་དྲ་མ་སྟེ་བརྒྱད་བྱང་དུའོ། །རྡོ་རྗེ་རབ་སྒྲུབ་མ། རྡོ་རྗེ་དགའ་བར་བྱེད་མ།
རྡོ་རྗེ་རང་བྱུང་མ། རྡོ་རྗེ་ཐུབ་པ་མ། ངག་གི་རྡོ་རྗེ་མ། རྡོ་རྗེ་དབང་དུ་བྱེད་མ། རྡོ་རྗེ་ཐིག་ལེ་
མ། རྡོ་རྗེ་སྲུང་མ་སྟེ་བརྒྱད་བྱང་ཤར་དུའོ། །
དེ་དག་གི་སྐུ་མདོག་ནི་ཤར་གྱི་རྣམས་དཀར་པོ། ལྷོའི་རྣམས་སེར་པོ། ནུབ་ཀྱི་
རྣམས་དམར་པོ། བྱང་གི་རྣམས་ལྗང་གུ། མཚམས་ཀྱི་རྣམས་ཕྱེད་གཟུགས་ཏེ་ཤར་ལྷོའི་
རྣམས་གཡས་དཀར་ལ་གཡོན་སེར། ལྷོ་ནུབ་ཀྱི་རྣམས་གཡས་སེར་ལ་གཡོན་དམར་བ།
ནུབ་བྱང་གི་རྣམས་གཡས་དམར་ལ་གཡོན་ལྗང་། བྱང་ཤར་གྱི་རྣམས་གཡས་ལྗང་ལ་
གཡོན་དཀར་བའོ། །ཐམས་ཅད་ཞལ་གཅིག་ཕྱག་གཉིས་པ་སྟེ། ཕྱག་མཚན་ནི་ཤར་གྱི་རྣམས་
གཡས་འཁོར་ལོ། ལྷོའི་རྣམས་རིན་པོ་ཆེ། ནུབ་ཀྱི་རྣམས་པདྨ། བྱང་གི་རྣམས་རལ་གྲི། བྱང་
ཤར་གྱི་རྣམས་ལྟེ་བ་ལ་མིག་འབྲས་ཀྱིས་མཚན་པའི་འཁོར་ལོ། ཤར་ལྷོ་པ་རྣམས་རྡོ་རྗེ། ལྷོ་
ནུབ་པ་རྣམས་ཀྱི་པདྨ། ནུབ་བྱང་གི་རྣམས་ཨུཏྤལ། གཡོན་ཐམས་ཅད་སྡིགས་མཛུབ་བོ། །
ཡང་ན་ཐམས་ཅད་རྡོ་རྗེ་དྲིལ་བུ་འཛིན་ཡང་བཏུབ་བོ། །ཞེས་ཀྱང་གསུང་ངོ་། །
གཉིས་པ་སྐུ་གསུང་ཐུགས་བྱིན་གྱིས་བརླབ་པ་ནི། ལྷ་རྣམས་ཀྱི་དཔྲལ་བར་ཨོཾ་
དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུཾ་སྔོན་པོ་བསམ། གསུམ་པ་ཡེ་ཤེས་པ་
གཞུག་པ་ནི། གཙོ་བོའི་ཐུགས་ཀའི་ཧཱུཾ་ལས་འོད་འཕྲོས་ཏེ་ལྷ་བདུན་ཅུ་རྩ་ལྔའི་ཡེ་ཤེས་པ་
སྤྱན་དྲངས་ལ་གཉིས་སུ་མེད་པར་བསྟིམ་མོ། །བཞི་པ་དབང་བསྐུར་བ་ནི། གཙོ་བོའི་
ཐུགས་ཀའི་ཧཱུཾ་ལས་འོད་བྱུང་བས་དབང་བསྐུར་གྱི་ལྷ་དེ་བཞིན་གཤེགས་པ་རིགས་ལྔ་ལ་
སོགས་པ་སྤྱན་དྲངས་ལ། ཁྱེད་ཀྱིས་བདག་ལ་དབང་བསྐུར་དུ་གསོལ། ཞེས་གསོལ་བ་
བཏབ་པས་ལྷ་རྣམས་ཀྱིས་རིན་པོ་ཆེའི་བུམ་པ་ཡེ་ཤེས་ཀྱི་བདུད་རྩིས་གང་བས་དབང་
~349~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བསྐུར་ནས་ཆུ་ལྷག་མ་ཡར་ལུད་པ་ལས། གཤིན་རྗེ་གཤེད་ལ་རྣམ་སྣང་། པདྨ་མཐར་བྱེད་
ལ་འོད་དཔག་མེད། གཙོ་བོ་ལ་སོགས་པ་ཁྲོ་བོ་དགུ་ལ་མི་བསྐྱོད་པ། ཕོ་ཉ་མོ་རྣམས་ལ་
ཤར་གྱི་དང་བྱང་ཤར་གྱི་ལ་རྣམ་སྣང་། ཤར་ལྷོའི་ལ་མི་བསྐྱོད་པ། ལྷོའི་དང་ལྷོ་ནུབ་ཀྱི་ལ་
རིན་འབྱུང༌། ནུབ་ཀྱི་ལ་འོད་དཔག་མེད། ནུབ་བྱང་དང་བྱང་གི་ལ་དོན་ཡོད་གྲུབ་པས་དབུ་
བརྒྱན་པའོ། །ཡང་ན་མདོར་བསྡུས་པ་ལྟར་ན་དབང་མ་བསྐུར་བར་དབུ་རྒྱན་རང་ཆས་སུ་
བསམས་ཀྱང་རུང་ངོ་། །དེ་དག་གིས་ནི་སྲུང་བ་གསུམ་གྱི་ལྷ་བསྒོམ་པའོ། །
གཉིས་པ་བཟླས་པ་བྱ་བ་ལ་སྔགས་ནི་ཉེ་སྙིང་གཙོ་བོ་འབའ་ཞིག་གིའོ། །སྙིང་པོ་ཁྲོ་
བོ་བཅུ་དང་ཐུན་མོང་དུའོ། །རྩ་སྔགས་རྡོ་རྗེ་ཕོ་ཉ་མོ་རྣམས་དང་ཐུན་མོང་དུའོ། །ཡང་ན་
གསུམ་ཀ་ཡང་གསུམ་ཀའི་ཐུན་མོང་བ་སྟེ། རྩ་སྔགས་ཀྱི་ན་མོ་རཏྣ་ཏྲ་ཡཱ་ཡ། ན་མཿཙཎྜ་བཛྲ་
པཱ་ཎ་ཡེ་ཞེས་གཙོ་བོའི་འོ། །མ་ཧཱ་ཡཀྵ་སེ་ན་པ་ཏ་ཡེ། ཞེས་པ་ཁྲོ་བོ་བཅུའི་འོ། །ཨོཾ་ཏྲ་ཊ་ཞེས་
པ་མན་ཆད་རྡོ་རྗེ་ཕོ་ཉ་མོའི་འོ། །སྙིང་པོ་ཡང་། པ་ཏ་ཡེ་ཞེས་པ་ཡན་ཆད་གཙོ་མོའི་འོ། མ་
ཧཱ་ཡཀྵ་སེ་ན་པ་ཏ་ཡེ་དང་། ཨོཾ་ཧ་ར་སོགས་ཁྲོ་བོ་བཅུའི་འོ། །མཇུག་གི་ཧཱུྃ་ཕཊ་ཕོ་ཉ་མོའི་
འོ། །ཉེ་སྙིང་ཡང༌། ན་མཿཙཎྜ་བཛྲ་ཀྲོ་དྷ་གཙོ་བོའི་འོ། །ཨོཾ་ཧུ་ལུ་སོགས་ཁྲོ་བོ་བཅུའི་འོ། །
གཤམ་གྱི་ཧཱུྃ་ཕཊ་ཕོ་ཉ་མོའི་འོ། །ཞེས་ཀྱང་གསུངས་ཏེ་སྔ་མ་གཙོ་བོར་མཛད་དོ། །དེ་དག་ཟློས་
པའི་ཚེ་ཐོག་མར་མས་རིམས་སུ་ལན་འགའ་བཟླ་སྟེ། དང་པོ་ཉེ་སྙིང་དེ་ནས་སྙིང་པོ་དེ་ནས་རྩ་
སྔགས་སོ། །དེ་ནས་རྒྱུད་ཀྱི་རིམ་པ་ལྟར་བཟླ་སྟེ། གང་ལྟར་ཡང་ལྷའི་སྐུ་ལ་དམིགས་ཤིང་
བཟླ་བར་བྱའོ། །ཐུན་འཇོག་པའི་ཚེ་ལྷ་དང་སྲུང་འཁོར་ལ་སོགས་པ་ཐུགས་ཀར་བསྡུས་ལ་
གཙོ་བོའི་ང་རྒྱལ་གྱིས་སྤྱོད་ལམ་བྱའོ། །སྲོད་ཐུན་གྱི་འཇུག་ཏུ་ནི་གཙོ་བོ་ཡང་ཐུགས་ཀའི་ཧཱུཾ་
ལ་བསྡུ། ཧཱུྃ་ཡང་ཞབས་ཀྱུ་ནས་རིམ་གྱིས་བསྡུས་ནས། སྟོང་པའི་ངང་ལས་ཉལ་བར་བྱའོ། །
དེ་ལྟར་སྒོམ་བཟླས་ཡུན་རིང་དུ་བྱས་པས་དངོས་གྲུབ་ཀྱི་མཚན་མ་ཅི་རིགས་པ་རྙེད་པའམ།
~350~

དཔལ་རྡོ་རྗེ་རྣམ་པར་འཇོམས་པའི་རྒྱུད་ཀྱི་དོན་ཉམས་སུ་བླང་བའི་རིམ་པ།
བཞི་འབུམ་ལ་སོགས་པའི་གྲངས་ཡོངས་སུ་རྫོགས་པ་ནི་བསྙེན་སྒྲུབ་ཐུན་མོང་བའོ། །
སྤྱི་དོན་གཉིས་པ་དེ་ལ་བརྟེན་ནས་ལས་ལ་སྦྱར་བ་ནི་བཞི་སྟེ། གང་ཟག་དབང་པོ་
རབ་ཀྱིས་བསམ་གཏན་ལ་བརྟེན་པ་དང་། འབྲིང་གིས་སྔགས་དང་བསམ་གཏན་གཉིས་ཀ་
ལ་བརྟེན་པ་དང་། ཐ་མས་དེ་དག་གི་སྟེང་དུ་འཁྲུལ་འཁོར་དང་། ཤིན་ཏུ་ཐ་མལ་གྱིས་དེ་
དག་གི་ཡང་སྟེང་དུ་སྦྱིན་སྲེག་ལ་བརྟེན་ཏེ་ལས་བཞི་བསྒྲུབ་པའོ། །དང་པོ་ནི་ཞི་བ་
སོགས་པ་ལས་གང་བསྒྲུབ་པར་འདོད་པ་དེ་ལ་ཆེད་དུ་དམིགས་ནས་ལྷ་བསྒོམ་ཞིང་བསྒྲུབ་
བྱ་གཞན་གྱི་གདོན་ཞི་བར་བྱ་རྒྱུའམ། ཚེ་རྒྱས་པ་ལ་སོགས་པ་དེ་འཁོར་ལོའི་ནང་དུ་
བསམས་ནས། གང་ལ་དམིགས་པ་དེ་ཐོགས་པ་མེད་པར་འགྲུབ་བོ། །གཉིས་པའང་
དམིགས་པ་དང་བསམ་པ་དེ་ལྟ་བུས་ལྷ་བསྒོམས་ཤིང་། ཤཱནྟིཾ་ཀུ་རུ་ལ་སོགས་པ་སོ་སོའི་
སྤེལ་ཚིག་དང་བཅས་པའི་སྔགས་བཟླས་ན་འགྲུབ་བོ། །གསུམ་པ་ནི། བྲི་བའི་གཞི་གྲོ་
གའམ་རས་སམ་ཤིང་ཤུན་ལ་སྣག་ཚ། སྐྱེས་པ་བསྲུང་བ་ལ་གུར་ཀུམ་དང་། བུད་མེད་
བསྲུང་བ་ལ་འགིའུ་ཝང་ངམ། ཡང་ན་ཞི་བ་ལ་ཙནྡན་དཀར་པོ། རྒྱས་པ་ལ་གུར་ཀུམ་མམ་
འགི་ཝང་། དབང་ལ་སྲིད་ལག་གི་ཁྲག་གམ་རྒྱ་སྐྱེགས། དྲག་པོ་ལ་དུག་དང་། ཁྲག་དང་།
སྐྱེ་ཚེ་ལ་སོགས་པ་རྣམས་ཀྱིས་བྲིའོ། །དབྱིབས་ནི་རྩིབས་བཅུ་པ་ལྟེ་བ་མུ་ཁྱུད་དང་བཅ